Sag anlagt den 17. juni 2022 – Akhmedov mod Rådet
(Sag T-363/22)
Processprog: engelsk
Parter
Sagsøger: Farkhad Teimurovich Akhmedov (Baku, Aserbajdsjan) (ved advokat W. Julié)
Sagsøgt: Rådet for Den Europæiske Union
Sagsøgerens påstande
–    Rådets afgørelse (FUSP) 2022/582 af 8. april 2022 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed 1 (herefter »den anfægtede afgørelse«) annulleres, for så vidt som den vedrører sagsøgeren.
–    Rådets gennemførelsesforordning (EU) 2022/581 af 8. april 2022 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed 1 annulleres, for så vidt som den vedrører sagsøgeren.
–    Rådet for Den Europæiske Union tilpligtes at erstatte det økonomiske og ikke-økonomiske tab, som sagsøgeren har lidt.
–    Rådet tilpligtes at betale alle sagsomkostninger, herunder dem, som sagsøgeren har afholdt i forbindelse med sit forsvar.
Søgsmålsgrunde og væsentligste argumenter
Til støtte for søgsmålet har sagsøgeren fremsat fire anbringender.
1.    Med det første anbringende gøres det gældende, at artikel 2, stk. 1, litra g), i Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed 1, som ændret ved Rådets afgørelse (FUSP) 2022/329 af 25. februar 2022 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed 2, og artikel 3, stk. 1, litra g), i Rådets forordning (EU) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed 3, som ændret ved Rådets forordning (EU) 2022/330 af 25. februar 2022 om ændring af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed 4, er ulovlige og i strid med proportionalitetsprincippet, retssikkerhedsprincippet og ligebehandlingsprincippet.
2.    Andet anbringende vedrørende en tilsidesættelse af begrundelsespligten.
3.    Tredje anbringende vedrørende et åbenbart urigtigt skøn ved vurderingen af de faktiske omstændigheder.
4.    Fjerde anbringende vedrørende en uforholdsmæssig tilsidesættelse af ejendomsretten.
____________
1     EUT 2022, L 110, s. 55.
1     EUT 2022, L 110, s. 3.
1     EUT 2014, L 78, s. 16.
1     EUT 2022, L 50, s. 1.
1     EUT 2014, L 78, s. 6.
1     EUT 2022, L 51, s. 1.